XXVIII. În Carpaţi

Tablou – Silvia scriind în jurnal lângă Sfinxul din Bucegi. Alţi turişti.
1. Să repetăm
	Uneşte prin săgeţi locuţiunile/expresiile cu sinonimele lor:

a-i fi drag cuiva ca lumina ochilor                                            a arăta

a vedea lumina tiparului                                                           a înţelege

a scoate la lumină                                                                      a se tipări

a îngriji ca pe lumina ochilor                                                    a iubi foarte tare  

a se face lumină în capul (mintea) cuiva                                a avea multă grijă   

Extrage verbul din fiecare locuţiune de mai sus şi scrie o altă locuţiune care să conţină acelaşi verb.

_________________________________________________________________________________

_________________________________________________________________________________

_________________________________________________________________________________

Descrieţi un peisaj în şase enunţuri, folosind cel puţin patru dintre cuvintele/structurile:

este extraordinar, nu pot să-mi cred ochilor, cu totul deosebit, de neînchipuit, nespus de, din cale-afară de, frumuseţe ieşită din comun, nu am cuvinte să...

________________________________________________________________________________

_________________________________________________________________________________

_________________________________________________________________________________

_________________________________________________________________________________

_________________________________________________________________________________

_________________________________________________________________________________




2. Să citim

Munţii Carpaţi, 13 august, 2009

De când am început această excursie am impresia că am intrat într-o realitate paralelă, într-o altă lume în care sufletul unei femei susţine zidurile unei biserici, un bărbat ţine fulgerul în mână, un dac a coborât de pe Columna lui Traian, conţii şi domnitorii devin vampiri, iar vântul şi ploile sculptează stânci în vârful munţilor. 
Astăzi stau cu jurnalul pe genunchi lângă un cap uriaş de piatră şi mi se pare că sunt pe Platoul Gizeh, în faţa Sfinxului egiptean. Şi totuşi sunt în România, la 2206 metri altitudine în Munţii Carpaţi, pe vârful Babele.

Nu voi uita niciodată cum am ajuns aici. Planul era să urcăm din Buşteni cu telecabina, dar tata a avut o idee grozavă. „Cine urcă pe jos cu mine? Ştiu eu un traseu minunat”. Şi aşa, în timp ce mamele şi băieţii aşteptau la rând, doi câte doi, la telecabină, eu cu tata şi cu nenea Andrei am pornit tustrei să căutăm poteca marcată cu triunghiul albastru care va fi ghidul nostru până aproape de Babele.  
La început a fost uşor. Am mers după triunghiul albastru pe un drum forestier, dar apoi am  cotit la stânga prin pădure, unde am avut un urcuş abrupt. Dar a meritat, pentru că am văzut două cascade minunate. Însă adevăratul cadou l-am primit la ieşirea din pădure: Valea Jepilor în toată frumuseţea ei.  

Ceea ce a urmat a fost o mică aventură: un urcuş mai abrupt care este asigurat cu lanţuri si cablu de oţel. Mergeam atenţi în şir, unul câte unul. În dreapta era prăpastia care parcă ne absorbea... Am privit în jos o dată, de două ori... Primejdia plutea în aer şi totul era înzecit mai spectaculos decât privit din telecabină! „Rămâne secretul nostru”, a spus tata. Am fost de acord. Dar bunicul cred că poate să afle câte ceva... Am continuat urcuşul pe poteca marcată şi am ajuns la Cabana Caraiman, de unde am luat-o spre sud până la Cantonul Jepi. De aici drumul până la Babele mi s-a părut o plimbare. 
La cabană ne-a aşteptat o cină deosebită. Şi o poveste frumoasă care a început la Cabana Babele în 13 august 1989.

Dacă mama ar avea un jurnal, însemnările ei de astăzi ar începe aşa: Cabana Babele, după douăzeci de ani. 
Iar eu, privind acum Sfinxul, simt că trăiesc într-o lume a poveştilor fără sfârşit şi aş mai începe o poveste:  A fost odată ca niciodată, că dacă n-ar fi nu s-ar povesti... În vremea veche, Timpul avea trup. Era un flăcău frumos ca lumina zilei şi mereu călătorea dintr-un loc într-altul. Într-o bună zi, el merse şi merse, până când ajunse la un izvor. Acolo întâlni o fată ce lua apă. Era Ileana Cosânzeana, zâna codrilor. El îi ceru să bea din ulciorul ei plin cu apă proaspătă, iar fata...








          (pagină din jurnalul Silviei)
3. Să înţelegem
a. Completaţi 
_______________, 13 august, 2009

__________ am început această excursie am impresia că __________ într-o realitate paralelă, într-o altă lume în care sufletul unei femei _________ zidurile unei biserici, _________ ţine fulgerul în mână, un dac a coborât de pe_________________, conţii şi domnitorii_____________, iar vântul şi ploile sculptează stânci__________________. 

Astăzi stau cu jurnalul ______________ lângă un cap uriaş _________şi mi se pare că sunt pe Platoul Gizeh, ________________ egiptean. Şi totuşi sunt în România, la ___________altitudine în Munţii Carpaţi,________________.

Nu voi uita __________ cum am ajuns aici. Planul era să urcăm ___________ cu telecabina, dar tata ______________ grozavă. „Cine urcă ________ cu mine? Ştiu eu ________minunat”. Şi aşa, în timp ce mamele şi băieţii aşteptau la rând, ______________ , la telecabină, eu cu tata şi cu ________ Andrei am pornit __________ să căutăm poteca __________ cu triunghiul albastru care va fi ghidul _______ până aproape de Babele.  
___________ a fost uşor. Am mers după triunghiul albastru______________, dar apoi am  cotit ___________ prin pădure, unde am avut un urcuş_________. Dar a meritat, pentru că am văzut două __________minunate. Însă __________cadou l-am primit la ieşirea din pădure: Valea Jepilor în toată frumuseţea___.  

Ceea ce a urmat a fost o mică____________: un urcuş mai abrupt care ___________ cu lanţuri si cablu de oţel. Mergeam atenţi în şir,_______________. În dreapta era ___________ care parcă ne absorbea... Am privit în jos o dată,______________ ... Primejdia plutea în aer şi totul era _________mai spectaculos decât privit din telecabină! „Rămâne _________ nostru”, a spus tata. Am fost_________. Dar bunicul cred că poate să afle__________ ... Am continuat urcuşul __________ marcată şi am ajuns la Cabana Caraiman, de unde ___________ spre sud până la Cantonul Jepi. De aici drumul până la Babele mi s-a părut____________. 

La cabană ne-a aşteptat o cină___________ . Şi o poveste frumoasă care ___________ la Cabana Babele în 13 august 1989.

Dacă mama __________ un jurnal, însemnările ei de astăzi __________ aşa: Cabana Babele, după________________. 
Iar eu, __________ acum Sfinxul, simt că _________ într-o lume a poveştilor fără sfârşit şi aş mai începe o poveste:  A fost odată___________, că dacă n-ar fi_____________... În vremea veche, Timpul avea________. Era un flăcău frumos ______________şi mereu călătorea_________________. Într-o bună zi, el ________şi merse, până când _________ la un izvor. Acolo ________o fată ce lua apă. Era Ileana Cosânzeana, zâna_________. El îi ceru _______ din ulciorul ei plin cu apă proaspătă, iar fata...








          (pagină din jurnalul Silviei)

b. Încercuiţi

	Silvia se află

1. în Egipt

2. în Carpaţi

3. în Bucureşti
	Ea a urcat la cabană

1. cu telecabina

2. cu elicopterul

3. pe jos
	Ea va spune secretul urcuşului

1. bunicului

2. mamei

3. unei prietene


c. Răspundeţi

1. Cum vă explicaţi că Silvia consideră acest urcuş de neuitat?

____________________________________________________________________________________________________________________________________________________________

2. Ce „premii” a primit ea pe parcursul urcuşului?

____________________________________________________________________________________________________________________________________________________________

3. Ce deduceţi din faptul că Silvia îi va povesti bunicului despre urcuşul periculos?

__________________________________________________________________________________________________________________________________________________________________________________________________________________________________________

4. De ce simte Silvia că trăieşte într-o lume a poveştilor fără sfârşit?

______________________________________________________________________________

______________________________________________________________________________

______________________________________________________________________________

4. Limbă şi comunicare

a. substantive
Masculin

· dac – daci, conte – conţi, domnitor – domnitori, vampir – vampiri, jep – jepi, codru – codri, flăcău – flăcăi

Feminin

· stâncă - stânci, potecă – poteci, aventură – aventuri, 
· prăpastie – prăpăstii, primejdie – primejdii
· cascadă – cascade
Neutru

· suflet – suflete, fulger – fulgere, jurnal – jurnale, secret – secrete, izvor – izvoare, ulcior – ulcioare

· urcuş – urcuşuri, lanţ – lanţuri, platou – platouri, trup – trupuri

	Scrie pentru cel puţin şase dintre substantivele de mai sus alte cuvinte din aceeaşi familie lexicală.

Model:     aventură – a se aventura, aventuros, aventurier 

_________________________________________________________________________________

_________________________________________________________________________________

_________________________________________________________________________________

_________________________________________________________________________________

_________________________________________________________________________________

_________________________________________________________________________________

_________________________________________________________________________________

_________________________________________________________________________________

Alege locuţiunea potrivită şi completează enunţurile:



a lua parte, a face parte, a ţine partea, a da la o parte

Urcând, ____________________ crengile aplecate spre cărare.

Acest tânăr _________________ din grupul nostru.

Când doi se ceartă, eu ________________________ niciunuia.

Mâine _________________ la o întâlnire de afaceri.




b. adjective
	Completaţi cu adjectivele potrivite la diferite grade de comparaţie:


Urcuşul pe munte nu este __________________ , este __________________. Poteca este __________________ cu prăpastia. Departe, pe drumul __________________, se aude o maşină. Traseul pe care-l urmăm este __________________ cu pătrat __________________ . Deşi suntem __________________, mergem în ritm __________________.




c. numerale

Numeralul colectiv 

Comparaţi!
Pe potecă urcă doi turişti. Amândoi au rucsacuri albastre. 
La cabană au poposit opt alpinişti. Toţi opt sunt englezi.



toţi/toate opt [toţi/toate + numeral cardinal]

Atenţie!
Numeralul colectiv de la trei până la zece se mai poate exprima prin compunere: tus + numerarul cardinal (tustrei...)

Numeralul amândoi - amândouă este sinonim cu ambii – ambele.
Numeralul adverbial:

Comparaţi!
Ţârrr! Telefonul a sunat o dată.

Of! Of! A oftat de două ori.
Bang! Bang! Bang! Gongul a bătul de trei ori.



de trei ori [de + numeral cardinal + dată/ori]

Numeralul multiplicativ
Comparaţi!
Ana câştigă 1000 de lei, Irina câştigă 3000 de lei. Irina câştigă de trei ori mai mult, adică întreit.

întreit [în- + numeral cardinal de la doi la zece+ -it]
Atenţie! Numeralul multiplicativ mai are formele însutit şi înmiit.

Numeralul distributiv
Comparaţi

Traseul acesta către cascadă are opt kilometri. L-am parcurs în patru ore. În fiecare oră am parcurs câte doi klilometri.


câte doi [câte + numeral cardinal]

 (unul) câte unul, (doi) câte doi, (trei) câte trei ...
	Completează enunţurile cu numeralele potrivite:

(doi câte doi, tusşase, ambele, de trei ori, întreit, tuspatru)

Un bun om de afaceri câştigă __________ .

Copiii ies din şcoală _______________, ţinându-se de mână.

_________ ne priveam cu mirare: nu mai înţelegeam nimic!

Şi mergeau ei aşa, __________, înainte...

Am citit deja textul ____________.

Eu pot să scriu cu __________ mâini, sunt ambidextru.


d. verbe
Conjugarea I: a marca [-ez]
Conjugarea a IV-a: a coti [-esc], a absorbi
	Alcătuieşte propoziţii în care verbele date să aibă sensurile indicate în paranteză:

a sta

(a se opri din mers)

_________________________________________________________

a sta

(a se opri dintr-o activitate)

_________________________________________________________

a  sta                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                        

(a înceta, a se opri – ploaia, vântul)

_________________________________________________________

a sta  

(a petrece un timp undeva)

_________________________________________________________

a sta  

(a a se menţine, a continua să fie)

_________________________________________________________

a sta  

(a locui, a trăi)

_________________________________________________________

a sta  

(a pluti pe suprafaţa unui lichid)

_________________________________________________________

a sta  

(a fi gata să înceapă, a fi pe punctul de...)

_________________________________________________________




Trecutul apropiat de prezent. Modul indicativ, timpul perfectul simplu
Comparaţi
Ieri am plecat din Braşov. Acum o oră plecai din Bucureşti. 

Ieri l-am văzut pe el şi acum o văzui şi pe ea.

Ieri am făcut prăjitură, astăzi făcui un cozonac.

Ieri m-am dus la supermarchet, astăzi mă dusei la piaţă.

Ieri am auzit că se încălzeşte vremea, astăzi auzii că se răceşte.
Ieri am coborât cu telecabina, astăzi coborâi pe jos.

Atenţie! 
Perfectul simplu exprimă o acţiune petrecută şi încheiată în trecut. Este folosit frecvent în naraţiune, mai ales în poveştile populare. În vorbire arată un trecut foarte apropiat de momentul vorbirii.
Se formează cu sufixe gramaticale specifice fiecărei conjugări: conjugarea I – „-a-”;  conjugarea a II-a – „-u-”;  conjugarea a III-a – „-u-” sau „-se-”; conjugarea a IV-a – „-i-”; „-â-”

	A căuta 
	A vedea
	A face
	A duce
	A dormi
	A hotărî

	căutai
	văzui
	făcui
	dusei
	dormii
	hotărâi

	căutaşi
	văzuşi
	făcuşi
	duseşi
	dormişi
	hotărâşi

	căută
	văzu
	făcu
	duse
	dormi
	hotărâ

	căutarăm
	văzurăm
	făcurăm
	duserăm
	dormirăm
	hotărârăm

	căutarăţi
	văzurăţi
	făcurăţi
	duserăţi
	dormirăţi
	hotărârăţi

	căutară
	văzură
	făcură
	duseră
	dormiră
	hotărâră


	Completaţi cu verbele din paranteză la perfect simplu, afirmativ sau negativ, după caz:

(a trage, a pierde din ochi, a nimeri, a fugi, a auzi, a ţinti, a o lua la fugă, a se ascunde, a se bucura)


Prâslea cel voinic ________ un şuier. Era hoţul, care venea să fure merele de aur. Flăcăul ____________ în dosul mărului, _________ cu arcul şi __________ o săgeată. Ce să vezi, că îl _________ în picior. Hoţul _____________, iar Prâslea _______ şi el, dar îl _____________. Rămăsese însă în urma hoţului o dâră de sânge, iar flăcăul __________ gândindu-se că va putea să-l urmărească.


2. Continuă povestea începută de Silvia, adăugând cel puţin şase enunţuri în care să apară şi verbe la perfect simplu.

_________________________________________________________________________________

_________________________________________________________________________________

_________________________________________________________________________________

_________________________________________________________________________________

_________________________________________________________________________________

_________________________________________________________________________________

_________________________________________________________________________________

_________________________________________________________________________________




e. Pleonasmul 
Comparaţi şi găsiţi formularea nerecomandată.
Alpinistul priveşte în sus. 

Alpinistul îşi ridică privirea. 

Alpinistul îşi ridică privirea în sus.

Atenţie! 

Să evităm să folosim alăturat cuvinte sau construcţii cu acelaşi înţeles: a urca sus, a avansa înainte, a colabora împreună, a revedea din nou, a rezuma pe scurt etc.
	Corectează pleonasmele din enunţurile, tăind cu o linie termenii în plus:


Se certau întruna, nu mai puteau convieţui împreună.


Eu m-am reîntors din nou spre el, dar el plecase deja.


Am coborât jos din maşină şi am intrat în bloc.


Textul este lung şi amplu.


5. Ascultaţi şi răspundeţi la întrebări
6. Să recapitulăm
	Uneşte prin săgeţi expresiile/locuţiunile cu verbele sinonime:

a pune la picioarele cuiva                      a regiza 

a pune piciorul undeva                          a nota, a scrie

a pune la zid                                             a confrunta 

a pune pe hârtie                                      a se îndoi

a pune în scenă                                        a oferi

a pune preţ pe...                                      a sosi

a pune faţă în faţă                                   a condamna, a dezaproba

a pune la îndoială                                    a preţui

Transcrieţi textul de mai jos, înlocuind verbele subliniate cu locuţiunile date mai sus.


Prietenul meu, regizorul Dumitrescu, regizează o nouă piesă. A scris deja toată distribuţia. Mi-a oferit un rol minunat! El preţuieşte talentul meu şi nu se îndoieşte că mă voi descurca foarte bine. Nu ştiu ce voi face până la urmă, pentru că autorul piesei dezaprobă deciziile regizorului

_________________________________________________________________________________

_________________________________________________________________________________

_________________________________________________________________________________

_________________________________________________________________________________

_________________________________________________________________________________

_________________________________________________________________________________

_________________________________________________________________________________

_________________________________________________________________________________

Explicaţi ce este deranjant în exprimarea din textul cu locuţiuni de la ex.2. În explicaţie, folosiţi structuri care exprimă cauza şi condiţia.

_________________________________________________________________________________

_________________________________________________________________________________

_________________________________________________________________________________

_________________________________________________________________________________

_________________________________________________________________________________

